- Hindi News
- National
- निजी अस्पताल में भामाशाह योजना का लाभ नहीं देने का 48 घंटे में दूसरा मामला
निजी अस्पताल में भामाशाह योजना का लाभ नहीं देने का 48 घंटे में दूसरा मामला
झालावाड़|शहर मेंनिजी अस्पताल संचालक द्वारा भामाशाह स्वास्थ्य बीमा योजना का मरीज को लाभ नहीं देते हुए 15 हजार रुपए वसूलने का एक और मामला सामने आया है। इस पर स्वास्थ्य विभाग ने दोनों मामलों की जांच के लिए डिप्टी सीएमएचओ के नेतृत्व में तीन सदस्य कमेटी गठित कर दी है।
निजी अस्पताल संचालक द्वारा असनावर तहसील के पृथ्वीपुरा गांव निवासी मदनलाल बीपीएल लाभार्थी होने के बाद भी उससे निजी अस्पताल संचालक द्वारा पथरी के ऑपरेशन के 30 हजार वसूल किए थे। मामला शांत भी नहीं हुआ था कि उसी अस्पताल संचालक के खिलाफ मंगलवार को भामाशाह स्वास्थ्य बीमा योजना का लाभ नहीं देने का एक और मामला सामने आया है। झालरापाटन निवासी कनीजा बानो ने सांसद के नाम ज्ञापन दिया। इसमें उसने बताया कि उसका बेटा आमिर खान पुत्र महरूम कल्लन खान के पेट में दर्द होने पर उसे 3 मार्च को निजी अस्पताल लाए थे। यहां डॉक्टर ने कहा कि इसके एपेंडिक्स है और उसकी नस फट चुकी है और इसका तुरंत ऑपरेशन करना पड़ेगा। इस पर परिजनों ने डॉक्टर को भामाशाह कार्ड की जेरोक्स प्रति बताई और अपने आपको खाद्य सुरक्षा योजना में शामिल होने की जानकारी दी। डॉक्टर ने मूल भामाशाह कार्ड मांगा। परिजनों ने घर से मूल कार्ड लाने बात कही, लेकिन डॉक्टर कहा कि जेरोक्स के आधार पर 15 हजार जमा करवा दो सुबह मूल कार्ड लाकर अपने 15 हजार ले लेना, परिजनों ने 15 हजार रुपए जमा करा दिए। इसके बाद ऑपरेशन भी कर दिया। परिजनों का आरोप है कि डॉक्टर द्वारा 15 हजार रुपए और मांगे जा रहे है। मामला एडीएम बंशीलाल पालावत के पास आने पर उन्होंने सीएमएचओ डॉ. साजिद खान को मामले की जांच कराकर कार्रवाई के निर्देश दिए।
^निजीअस्पताल संचालक द्वारा एक और मरीज को स्वास्थ्य बीमा योजना का लाभ नहीं देने का मामला सामने आया है। दोनों मामलों की जांच के लिए डिप्टी सीएमएचओ के नेतृत्व में 3 सदस्यीय कमेटी बना दी गई है। डॉ.साजिद खान, सीएमएचओ
tgl_Latn sot_Latn hin_Deva hin_Deva hin_Deva hin_Deva hin_Deva